Diari Oficial de la Generalitat Valenciana


Sumari del DOGV 9557, del 20-03-2023 (2023/2790)

Anunci pel qual se sotmet a informació pública del projecte de decret del president de la Generalitat pel qual s'estableixen les bases reguladores de subvencions destinades a promoure la protecció, el foment i el desenvolupament del patrimoni i dinamització cultural, i l'adequació i renovació de béns i espais municipals de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9557

Data del DOGV
:   20-03-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/2790


Data del document
:   10-03-2023

Organisme emissor
:   Presidència de la Generalitat

Tipus de document
:   Anunci

Descriptors 

:   * cooperació administrativa

Anunci pel qual se sotmet a informació pública del projecte de decret del president de la Generalitat pel qual s'estableixen les bases reguladores de subvencions destinades a promoure la protecció, el foment i el desenvolupament del patrimoni i dinamització cultural, i l'adequació i renovació de béns i espais municipals de la Comunitat Valenciana. [2023/2790]  
A fi de donar publicitat al projecte de decret del president de la Generalitat, pel qual s'estableixen les bases reguladores de les subvencions destinades a promoure la protecció, el foment i el desenvolupament del patrimoni i dinamització cultural, i l'adequació i renovació de béns i espais municipals de la Comunitat Valenciana, s'obri un període d'informació pública durant un termini de set dies hàbils, comptats a partir de l'endemà a la publicació del present anunci en el Diari Oficial de la Generalitat Valenciana, de conformitat amb el que estableix l'article 43.1.c de la Llei 5/1983, de 30 de desembre, del Consell, i en compliment del tràmit d'audiència previst en l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius.  
  
El projecte de decret, podrà ser consultat en la web de Presidència de la Generalitat en l'apartat «Normativa en tramitació» (http://www.presidencia.gva.es/normativa-en-tramitacion) i en el portal de Transparència de la Generalitat (http://www.gvaoberta.gva.es).  
Les al·legacions, els suggeriments o les observacions, podran ser remeses per a la seua consideració, al Servei d'Organització Territorial i Estudis, de la Direcció General d'Administració Local, remetent-les al Registre General de Presidència de la Generalitat, situat en C/ En Bou, 9-11, 46143 (València), sense perjudici del que preveu l'article 16 de la Llei 39/2015, d'1 d'octubre, del procediment administratiu comú de les administracions públiques, o a través del correu electrònic: amlqqeuxcroevkfgx@bxm.kd  
  
València, 10 de març de 2023.- El director general d'Administració Local: Antoni Such Botella.